CELEX: 62020TN0004
Language: fi
Date: 2020-01-03 00:00:00
Title: Asia T-4/20: Kanne 3.1.2020 – Sieć Badawcza Łukasiewicz – Port Polski Ośrodek Rozwoju Technologii v. komissio

16.3.2020   
            
            
               FI
            
            
               Euroopan unionin virallinen lehti
            
            
               C 87/22
            
         
      Kanne 3.1.2020 – Sieć Badawcza Łukasiewicz – Port Polski Ośrodek Rozwoju Technologii v. komissio
      (Asia T-4/20)
      (2020/C 87/27)
      Oikeudenkäyntikieli: englanti
      
         Asianosaiset
      
      
         Kantaja: Sieć Badawcza Łukasiewicz – Port Polski Ośrodek Rozwoju Technologii (Wrocław, Puola) (edustaja: asianajaja Ł. Stępkowski)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että sopimukseen perustuva vastaajan 12.11.2019 päivätty vaatimus, joka esitetään 13.11.2019 päivätyssä kirjeessä (viite Ares (2019)6993009) ja kuudessa veloituslaskussa, jotka kantaja antoi saatekirjeineen yhteensä 180 893,90 euron suuruisesta määrästä, joka muodostui 164 449 euron pääomamäärästä ja 16 444,90 euron sopimussakosta, on tehoton, ja tämän vuoksi
               
            
                  —
               
               
                  toteamaan, että kanteen kohteena olevat henkilöstökulut ovat tukikelpoisia kustannuksia, jotka vastaajan on maksettava, ja
               
            
                  —
               
               
                  velvoittamaan vastaaja maksamaan kantajalle 180 893,90 euron suuruinen määrä Belgian lain mukaisine lakisääteisine kahdeksan prosentin vuotuisine viivästyskorkoineen 24.12.2019 lukien pääomamäärän maksamiseen saakka ja
               
            
                  —
               
               
                  toissijaisesti kumoamaan 13.11.2019 päivättyyn kirjeeseen (viite Ares (2019)6993009) sisältyvän komission päätöksen sikäli kuin kyseinen kirje on kannekelpoinen toimi
               
            
                  —
               
               
                  joka tapauksessa velvoittamaan vastaaja korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1.
               
               
                  Ensimmäinen ensisijainen kanneperuste, jonka mukaan sopimusta on rikottu: avustussopimusten nro 248577-C2POWER, 257626-ACROPOLIS ja 215669-EUWB II.14 artiklan 1 kohdan a ja b alakohdan rikkominen tarkasteltuna yhdessä kyseisten sopimusten liitteissä II olevien II.6 artiklan 6 kohdan, II.22 artiklan 6 kohdan ja II.24 artiklan 1 kohdan kanssa.
               
            
                  2.
               
               
                  Toinen ensisijainen kanneperuste, jonka mukaan sovellettavaa lainsäädäntöä eli Belgian lainsäädäntöä on rikottu: Belgian siviililain 1134, 1135 ja 1315 §:n rikkominen.
               
            
                  3.
               
               
                  Kolmas ensisijainen kanneperuste, jonka mukaan sovellettavaa lainsäädäntöä eli Puolan lainsäädäntöä on rikottu: Puolan työlainsäädännön 113 §:n, 18 §:n 2 momentin ja 140 §:n rikkominen.
               
            
                  4.
               
               
                  Neljäs ensisijainen kanneperuste, jonka mukaan vastaajan on maksettava lakisääteinen korko viivästyskorkoa koskevan unionin oikeuden yleisen periaatteen ja Belgian lainsäädännön nojalla.
               
            
                  5.
               
               
                  Viides ensisijainen kanneperuste, jonka mukaan luottamuksensuojan periaatetta on loukattu, koska vastaaja antoi täsmälliset ja ehdottomat vakuuttelut, joita ei noudatettu.
               
            
                  6.
               
               
                  Kuudes ensisijainen kanneperuste, joka koskee kuluja ja jonka mukaan vastaaja on hävinneenä osapuolena velvoitettava korvaamaan oikeudenkäyntikulut.
               
            
                  7.
               
               
                  Ensimmäinen toissijainen kanneperuste, jonka mukaan puolustautumisoikeuksia on loukattu, koska vastaaja ei esittänyt todisteita eikä kuullut kantajaa.
               
            
                  8.
               
               
                  Toinen toissijainen kanneperuste, joka koskee ilmeistä arviointivirhettä, koska vastaaja teki tosiseikkoja koskevia virheitä eikä esittänyt yhtäpitäviä todisteita.
               
            
                  9.
               
               
                  Kolmas toissijainen kanneperuste, jonka mukaan perusteluvelvollisuutta on laiminlyöty, koska vastaaja ei esittänyt perusteluja ja kieltäytyi selittämästä kantaansa.
               
            
                  10.
               
               
                  Neljäs toissijainen kanneperuste, jonka mukaan luottamuksensuojan periaatetta on loukattu, koska vastaaja antoi täsmälliset ja ehdottomat vakuuttelut, joita ei noudatettu.
               
            
                  11.
               
               
                  Viides toissijainen kanneperuste, joka koskee kuluja ja jonka mukaan vastaaja on hävinneenä osapuolena velvoitettava korvaamaan oikeudenkäyntikulut.